**Zápisnica zo zasadnutia Rady školy, konaného 23.8.2022**

**Prítomní:** Zuzana Kapráliková, Mgr. Barbora Liptáková, Ing. Stanislava Polakovičová, Mgr. Eva Matejová, Ing. Matúš Harmaňoš, Mgr. Jana Rovenská, Mgr. Zuzana Hučková, Ing. Darina Hrádeková

 **Neprítomní:** Mgr. Petronela Kľačanská PhD., Mgr. et Mgr. Hana Ifková, Mgr. Stanislav Babic PhD.

 **Pozvaní:** Mgr. Alena Petáková, Mgr. Adriana Angerová, Mgr. Janka Marčeková, Mgr. Michaela Koväri Mrázová, Ing. Lukáš Baňacký

**Program:**

 1. Otvorenie a privítanie, schválenie programu zasadania

 2. Správa o výchovno-vzdelávajúcej činnosti za školský rok 2021/2022

 3. Organizačné zabezpečenie školského roka 2022/2023

 4. Aktuálne informácie ohľadom chodu školy a plány na najbližšie obdobie.

 5. Diskusia

 6. Uznesenia a záver rokovania

**K bodu 1** : Zasadnutie otvorila a prítomných privítala riaditeľka školy Mgr. Alena Petáková.

Zasadnutie sa konalo v triede, kde bolo vyhovujúce prostredie, nakoľko zborovňa bola nevyhovujúca z dôvodu zatekaniu vody zo strechy počas nadstavby školy.

**K bodu 2** : Riaditeľka školy oboznámila prítomných so Správou o výchovno-vzdelávajúcej činnosti za školský rok 2021/2022. Správa bola výstižná a zrozumiteľná, preto bola Správa odsúhlasená prítomnými členmi na schválenie.

**K bodu 3** : Riaditeľka školy informovala o Organizačnom zabezpečení školského roka 2022/2023. Členovia Rady školy odporúčajú schváliť Organizačné zabezpečenie začiatku školského roka 2022/2023.

 **K bodu 4** : Aktuálne informácie sa týkali momentálnej situácie, nakoľko prebieha nadstavba školy, sú zatečené triedy hlavne na 3 NP, učebne, zborovňa a ďalšie miestnosti. Preto sa pripravili nové triedy tak, že sa zrušili učebne a triedy ZUŠ. Momentálny stav bol členom Rady školy ukázaný a boli im ukázané aj vybudované náhradné priestory.

**K bodu 5** : Diskusia prebehla k zabezpečeniu stravovania, nakoľko školská jedáleň v škole nie je. K tejto téme objasnila informácie prednostka, stravovanie bude zabezpečené v krízovom centre.  K stravovaniu detí v nových priestoroch diskutovali pani Kapráliková a pani Matejová.

Projekty školy dobre naštartované v minulosti budú naďalej pokračovať, okrem toho sa pridal program Accelium forum na rozvoj logiky a strategického myslenia, žiaci budú mať predmet LOS. Nový školský projekt „Podpor triedu“ je zameraný na zlepšenie sociálnych zručností, vzťahov v triede a vôbec zlepšenie vzťahov a klímy v triede a bude realizovaný ako povinný predmet RSZ - rozvoj sociálnych zručností. Ďalej bude vzdelávací proces obohatený o projekt FinQ, čo je rozvoj finančnej gramotnosti naprieč všetkým predmetom. Prvý sa bude venovať vzdelávaniu učiteľov v danej problematike a ďalšie roky sa zapoja do projektu aj žiaci.

Tému stavebných prác ozrejmil starosta MČ Lamač. Práce na stavbe, zakrytie strechy, domurovanie stien a vzduchotechnika budú vykonané do začiatku školského roka, t.j. do 1.9.2022. Po ukončení schôdze sa konala obhliadka školy. Škody po dažďoch sú značné na priestoroch školy i na inventári. Tiež zamestnanci školy finišujú v príprave a zabezpečení bezproblémového otvorenia školského roka.

**K bodu 6:** Uznesenia

 Rada školy odporúča zriaďovateľovi Mestskej časti Bratislava-Lamač schváliť tieto dokumenty:

* Správu o výchovno-vzdelávajúcej činnosti za školský rok 2021/2022
* Organizačné zabezpečenie školského roku 2022/2023

Riaditeľka školy ukončila rokovanie a poďakovala prítomným za účasť.

V Bratislave 23. 8. 2022

Zapísala : Darina Hrádeková

Overovateľ zápisnice : Zuzana Hučková

 Zuzana Kapráliková

 predseda RŠ